FI Euroopan unionin virallinen lehti L 41/10

KOMISSION TÄYTÄNTÖÖNPANOASETUS (EU) 2016/225,

annettu 17 päivänä helmikuuta 2016,

tuotteiden jäsenvaltiokohtaisten enimmäismäärien ja poikkeuksellisen yksityisen varastoinnin tukea koskevien hakemusten jättämisen määräajan vahvistamisesta delegoidussa asetuksessa (EU) 2015/1852 vahvistetuista tiettyjä juustoja koskevista määristä jäljellä olevien käyttämättömien määrien osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),

ottaa huomioon tilapäisen poikkeuksellisen yksityisen varastoinnin tukijärjestelmän avaamisesta tietyille juustoille ja tuen määrän vahvistamisesta ennalta 15 päivänä lokakuuta 2015 annetun komission delegoidun asetuksen (EU) 2015/1852 (2) ja erityisesti sen 15 artiklan,

sekä katsoo seuraavaa:

(1) Delegoidulla asetuksella (EU) 2015/1852 avataan tilapäinen poikkeuksellinen yksityisen varastoinnin tukijärjestelmä tietyille juustoille ja vahvistetaan tuen määrä ennalta.

(2) Asetuksen (EU) 2015/1852 4 artiklan 3 kohdassa vahvistetaan tukihakemusten viimeiseksi jättöpäiväksi 15 päivä tammikuuta 2016.

(3) Alankomaat, Irlanti, Italia, Liettua, Ranska, Ruotsi, Suomi ja Yhdistynyt kuningaskunta ovat ilmoittaneet komissiolle haluavansa jatkaa yksityisen varastoinnin tukijärjestelmän hyödyntämistä.

(4) Käyttämättä on 15 päivän tammikuuta 2016 jälkeen 68 123 tonnin määrä. Sen vuoksi on aiheellista antaa edellä mainittu määrä niiden jäsenvaltioiden käyttöön, jotka ovat ilmoittaneet haluavansa jatkaa yksityisen varastoinnin tukijärjestelmän hyödyntämistä sekä jakaa tämä määrä jäsenvaltioiden kesken siten, että jäsenvaltioiden 15 päivään tammikuuta 2016 mennessä hakemat määrät otetaan huomioon.

(5) Tukihakemusten jättämiselle olisi vahvistettava uusi määräaika.

(6) Delegoidussa asetuksessa (EU) 2015/1852 säädettyjä tiettyjen juustojen yksityisen varastoinnin tukijärjestelmän täytäntöönpanoa koskevia sääntöjä olisi sovellettava soveltuvin osin tässä asetuksessa vahvistetun järjestelmän täytäntöönpanoon,

ON HYVÄKSYNYT TÄMÄN ASETUKSEN:

1 artikla

Kohde

Jäsenvaltiokohtainen tuotteiden enimmäismäärä, johon sovelletaan asetuksessa (EU) 2015/1852 säädettyä tilapäisen poikkeuksellisen yksityisen varastoinnin tukijärjestelmää jäljellä olevien käyttämättömien juustomäärien osalta, vahvistetaan tämän asetuksen liitteessä.

Delegoidussa asetuksessa (EU) 2015/1852 vahvistettuja järjestelmän täytäntöönpanoa koskevia sääntöjä sovelletaan soveltuvin osin tämän asetuksen liitteessä vahvistettuihin määriin.

2 artikla

Tukihakemukset

Tukihakemuksia voidaan esittää tämän asetuksen voimaantulopäivästä. Hakemusten viimeinen jättöpäivä on 30 päivä syyskuuta 2016.

3 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä helmikuuta 2016. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) EUVL L 271, 16.10.2015, s. 15.